1. **KARHUNKORVEN KOULUN JÄRJESTYSSÄÄNNÖT**

YHTEISTYÖN JA KOULUNKÄYNNIN SUJUMISEKSI TARVITSEMME SELKEITÄ SÄÄNTÖJÄ. SÄÄNTÖJEN TARKOITUS ON EDISTÄÄ KOULUN SISÄISTÄ JÄRJESTYSTÄ, OPISKELUN ESTEETÖNTÄ SUJUMISTA SEKÄ KOULUYHTEISÖN TURVALLISUUTTA JA VIIHTYISYYTTÄ.

JÄRJESTYSSÄÄNNÖT OVAT VOIMASSA KOULUN ALUEELLA, URHEILUKENTÄLLÄ SEKÄ KOULUN JÄRJESTÄMILLÄ RETKILLÄ JA LEIRIKOULUSSA.

### YLEISTÄ

* Minulla on oikeus saada opetusta koulun työpäivinä. En ole poissa opetuksesta ilman erillistä poissaololupaa.
* Teen annetut tehtävät huolellisesti.

### HYVÄ KÄYTÖS

* Käyttäydyn hyvien tapojen mukaisesti ja asiallisesti.
* Noudatan hyviä ruokailutapoja.
* Saavun oppitunnille ajoissa.
* Annan työrauhan kaikille.
* Noudatan opettajan tai muun henkilökunnan antamia ohjeita.

#### OLESKELU JA LIIKKUMINEN

* Koulupäivän aikana en poistu koulun alueelta ilman erillistä lupaa.
* Tunnin päätyttyä menen reippaasti kävellen ulos välitunnille.
* Vietän välitunnit koulun välituntialueella. En mene välituntisin parkkialueelle enkä polkupyöräalueelle.

### TURVALLISUUS

* En heitä lumipalloja, kiviä, keppejä tai mitään muutakaan asiatonta esinettä.

### SIISTEYDESTÄ JA YMPÄRISTÖSTÄ HUOLEHTIMINEN

* Käsittelen koulun omaisuutta sekä koulutarvikkeita huolellisesti.
* Huolehdin omista tavaroistani enkä ota toisen tavaroita ilman lupaa.
* Jos likaan tai sotken, siivoan sekä korjaan jälkeni.
* Oppilas on velvollinen korvaamaan koulussa tahallisesti tai tuottamuksellisesti omaisuudelle aiheuttamansa vahingon.

### TIETOKONEEN, MATKAPUHELIMEN JA MUIDEN MOBIILILAITTEIDEN KÄYTTÖ

* En käytä puhelinta, tietokonetta ja muita mobiililaitteita häiritsevästi oppitunneilla. Mobiililaitteet pidetään oppituntien aikana äänettömällä, värinättömässä tilassa ja poissa näkyvistä (esim. repussa tai lokerikossa). Mobiililaitteiden käyttö oppitunneilla on sallittua ainoastaan opettajan luvalla ja opettajan antamien ohjeiden mukaisesti.
* Omien laitteiden käyttö opetuksessa on aina vapaaehtoista.

### PÄIHTEET JA VAARALLISET AINEET

* En tuo kouluun vaarallisia tai vahingoittavia esineitä, kuten veitsiä, ilotulitteita, aseita tai laserosoittimia.

* Oppilas ei saa tupakoida tai esiintyä päihteiden tai huumeiden vaikutuksen alaisena.

### KURINPITO

* Opetussuunnitelman yhteydessä on laadittu suunnitelma, joka sisältää kurinpito- ja ojentamistoimet.
* Koulussa käytetään vain perusopetuslain mukaisia kurinpitotoimia.

### JÄRJESTYSSÄÄNTÖJEN SEURANTA JA TIEDOTTAMINEN

* Järjestyssäännöt käsitellään kussakin luokassa ja ne toimitetaan huoltajille Wilman välityksellä.
* Järjestyssäännöt käydään läpi henkilökunnan kanssa lukuvuoden alussa.

Päivitetty 7.8.2024